Tvö rannsóknaskip Hafrannsóknastofnunar halda í dag í árlegan haustleiðangur til að mæla ástand loðnustofnsins. Fiskifræðingur er bjartsýnn á jákvæðar niðurstöður, en í fyrrahaust mældist sterkur stofn ungloðnu sem ber uppi veiðina á komandi vertíð.
Þessi tæplega tuttugu daga haustleiðangur er samstarfsverkefni Íslendinga og Grænlendinga, sem leigja annað af tveimur rannsóknaskipum Hafró í leiðangrinum. Rannsóknasvæðið er hafið norður af Íslandi og landgrunnið við Austur-Grænland. Miklar væntingar eru fyrir þennan leiðangur því góðar vísbendingar sáust í sama leiðangri haustið tvö þúsund og tuttugu.
Í haustmælingunni í fyrra þá mældist mikið af ungloðnu, sem þýðir það þá að við eigum von á stórum árgangi að koma til hrygningar núna á næstu vertíð. Og þetta er þá veiðistofninn væntanlega? Já, það er rétt. Og hann munum við mæla núna þá og þá fyrst kemur í ljós hvort það sé inneign fyrir þessum væntingum.
Í fyrrahaust mældust um 146 milljarðar einstaklinga af ungloðnu, eða 734 þúsund tonn. Samkvæmt aflareglu þarf yfir 50 milljarða einstaklinga til að mælt verði með upphafskvóta. Verði þessar mælingar staðfestar í komandi leiðangri yrði það í fyrsta sinn í þrjú ár sem svo sterkur veiðistofn loðnu gengur á Íslandsmið. Og Birkir segist bjartsýnn á að þarna sé sterkur árgangur á ferðinni.
En margt getur gerst í hafinu á einu ári. En miðað við þær fréttir sem ég hef verið að fá og þá tilfinningu sem við allavega höfum, þá er allavega ljóst að það er nokkuð stór árgangur þarna á ferðinni, held ég. En við vitum það vonandi betur þegar mælingunni er lokið.
Miklar væntingar eru fyrir loðnuleiðangur sem hefst ,í dag en fyrir ári mældist sterkur stofn ungloðnu sem ber uppi veiðina á komandi vertíð. 